Ivan Arapović, student

Hrvatski studiji

Sveučilište u Zagrebu

PISMENA PRIPREMA ZA IZVEDBU NASTAVNOG SATA

IZ SOCIOLOGIJE

**Nastavna cjelina**: Kultura i društvo

**Nastavna jedinica**: Kultura u suvremenom društvu

Datum: 9.11. 2018.

Naziv škole: Nadbiskupska gimnazija Zagreb

Razred: 3.B

Mentor: Prof.: doc. dr. sc. Katarina Dadić

**Nastavna cjelina**: Kultura i društvo

**Nastavna jedinica:** Kultura u suvremenom društvu

**Tip nastavnoga sata:** Obrada nove nastavne jedinice

**Cilj nastavnoga sata:** Upoznati učenike s kulturom u suvremenom potrošačkom društvu, raznim vrstama kulture, masovnom kulturom kao ideologijom te raznolikim karakteristikama i utjecajima postmoderne i popularne kulture

**Ishodi:** Učenik će moći:

* Razlikovati vrste kultura
* Prepoznati od čega se sastoji suvremena kultura
* Analizirati značajke potrošačkog društva
* Objasniti utjecaje postmoderne i popularne kulture na današnje društvo
* Analizirati kulturne okolnosti u modernom društvu

**Nastavne metode rada:** metoda dijaloga, demostracijska metoda

**Nastavni oblici rada**: frontalni rad, rasprava

**Nastavna sredstva**: udžbenik, power-point prezentacija, video isječci

**Nastavna pomagala:** računalo, projektor

**Međupredmetna korelacija:** povijest, psihologija, politika i gospodarstvo, hrvatski jezik, zemljopis

**Struktura i trajanje pojedinoga dijela nastavnoga sata:**

**UVODNI DIO:** Najava nove nastavne cjeline uz analizu pojmova koji se vežu uz suvremenu kulturu, te objašnjenje različitih vrsta kultura

**SREDIŠNJI DIO:** Upoznavanje učenika s potrošačkim društvom, masovnom kulturom kao ideologijom i popularnom i postmodernom kulturom, te rasprava o tim pojmovima

**ZAVRŠNI DIO:** Provjera postignutih ishoda

**ARTIKULACIJA NASTAVNOGA SATA**

Tablica sa sljedećim elementima:

|  |  |  |  |  |
| --- | --- | --- | --- | --- |
| FAZE NASTAVNOGA SATA  I NJIHOVO  TRAJANJE | NASTAVNI SADRŽAJI | METODE I  METODIČKI  POSTUPCI | AKTIVNOSTI  UČENIKA | NASTAVNE  ZADAĆE UNUTAR FAZA NASTAVNOGA SATA |
| Uvodni dio  (5-8 minuta) | Nastavnik pozdravlja učenike. Nakon par pitanja kojima se utvrđuje gradivo iz prošlih nastavnih jedinica (iz iste nastavne cjeline), nastavnik objašnjava različite vrste kultura. | Kombinacija frontalnog oblika nastave uz aktivno uključivanje učenika | Učenici trebaju aktivno sudjelovati i odgovarati na pitanja nastavnika | Učenici se trebaju prisjetiti prethodnih nastavnih jedinica te ih povezati sa nadolazećom temom |
| Središnji dio  (30-32 minuta) | Nastavnik započinje obradu nove nastavne jedinice objašnjavanjem veze između popularne kulture i potrošačkog društva.  Nastavnik nastavlja dalje s temom fetišizma robe te lažne ili krive svijesti.  Nastavnik analizira masovnu kulturu kao ideologiju, te vezu masovne kulture i ideologije s kapitalističkim sustavom.  Nastavnik prelazi na temu popularne kulture i kreativne potrošnje, te analizira utjecaj televizije na popularnu i potrošačku kulturu. Nakon toga pušta video isječak o američkom marketingu kroz kulturu.  Nastavnik objašnjava kulturnu homogenizaciju, kao i alternative takvoj homogenizaciji.  Nastavnik na kraju središnjeg dijela obrađuje temu postmoderne kulture, te ju uspoređuje s modernom kulturom koja joj je prethodila. | Kombinacija metode izlaganja, rasprave i video materijala | Učenici pozorno prate nastavnikovo izlaganje, prate video isječak te sudjeluju u raspravama. | Upoznavanje s popularnom kulturom, potrošačkim društvom, masovnom kulturom, utjecajem televizije, kulturnom homogenizacijom te odgovorima na nju, kao i postmodernom kulturom. Od učenika se također očekuje kritički osvrt i analiza video sadržaja |
| Završni dio  (5-10 minuta) | Nastavnik raspravlja s učenicima o kulturnim proizvodima.  Nastavnik kroz upitnik s pitanjima za ponavljanje provjerava ishode. | Metoda rasprave | Učenici gledaju sudjeluju u raspravi o kulturnim proizvodima, te popunjavaju upitnik s pitanjima za ponavljanje. | Od učenika se očekuje sudjelovanje u raspravi, kao i uspješno popunjavanje upitnika s pitanjima |

**IZVORI I LITERATURA**

• literatura kojom se koriste i na koju se upućuju učenici

- Fanuko, N. : Sociologija, udžbenik za gimnazije (2012.), Profil International, Zagreb

• literatura korištena za pripremanje nastavnoga sata

- Fanuko, N. : Sociologija, udžbenik za gimnazije (2012.), Profil International, Zagreb

- Ritzer, G. : Suvremena sociologijska teorija (1997.), Nakladni zavod Globus, Zagreb

- Katunarić, V. : Teorija društva u Frankfurtskoj školi (1990.), Naprijed, Zagreb

**PLAN PLOČE**

**PRILOZI**

Preslike svih materijala korištenih tijekom sata.

<https://www.youtube.com/watch?v=6fYI8MMyHg8>